
Paraclisul Sfântului şi dreptului Simeon şi al Sfintei proorociţe Ana 
(3 februarie) 


Sfântul şi dreptul Simeon şi Sfânta Ana, proorociţa (3 februarie): 


https://www.academia.edu/43189327/Sf% C3% A?2ntul_% C59%9Fi_dreptul Simeon_% C5%9Fi_Sf 
TC39% A?2nta_Ana_prooroci % C5% A3a_3_februarie 


https://archive.org/details/sf.-simeon-si-ana 202202 

Materiale despre Întâmpinarea Domnului: 

februarie) 


https://archive.org/details/Osteaemy?query= % C3%8Ent % C3 9% A2mpinarea+Domnului+ 


https://www.slideshare.net/steaemy 1/search_my_uploads?type=&new=&q= % C3 9% 8SEnt% 

[Preotul: face obişnuitul început, zicând: Binecuvântat este Dumnezeul nostru.] 


Citeţul: Amin. Slavă Ţie, Dumnezeul nostru, slavă Ţie! 
Rugăciunile începătoare 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 

Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm, şi să cădem la Hristos Împăratul nostru Dumnezeu. 
Veniţi să ne închinăm, şi să cădem la însuşi Hristos Împăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2, Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca Să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 

Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), apoi: 


Tropar: Bucură-te, ceea ce eşti plină de har, Născătoare de Dumnezeu Fecioară; 
că din tine a răsărit Soarele dreptăţii, Hristos Dumnezeul nostru, luminând pe cei 
dintru întuneric. Veseleşte-te şi tu, bătrânule drepte, cel ce ai primit în braţe pe 
Liberatorul sufletelor noastre, Cel ce ne-a dăruit nouă şi învierea. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Nu vom tăcea nicicând, de Dumnezeu Născătoare, a spune pururea puterea ta noi, 
nevrednicii, că de nu ai fi stat tu înainte rugându-te, cine ne-ar fi scăpat pe noi de 
atâtea primejdii, sau cine ne-ar fi păzit pe noi până acum slobozi ? Noi de la tine, 
Stăpână, nu ne vom depărta, că tu mântuieşti pe robii tăi pururea din toate nevoile. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4. Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canonul drepţilor 


Cântarea | 


Irmos: Apa trecând-o ca pe uscat şi din răutatea egiptenilor scăpând, israeliteanul 
striga: Izbăvitorului şi Dumnezeului nostru să-l cântăm. 


Stih: Sfinte şi drepte Simeoane, roagă-te lui Dumnezeu pentru noi. 


Intăriţi-vă picioare neputincioase şi mâini trudite ale dreptului Simeon, ca să în- 
tâmpinaţi pe Cel ce S-a pogorât pe pământ şi cu oamenii a vieţuit, ca să îndrepteze 
paşii lui Adam iarăşi către grădina Raiului. 


Stih: Sfinte şi drepte Simeoane, roagă-te lui Dumnezeu pentru noi. 


Cum pe Soarele Cel Necuprins de gând omenesc ai purtat în braţe şi nu te-ai mis- 
tuit de focul iubiri Lui ? Cum pe Cel nepurtat de mintea omenească ai îmbrăţişat şi 
te-ai coborât în adâncul smereniei ? Roagă-te pentru noi fericite, ca să nu fim noi 
mistuiţi de focul mâniei dumnezeieşti pentru mulțimea păcatelor noastre. 

Slavă Tatălui şi Fiului şi Sfântului Duh. 


Pe Cel de pe scaunul heruvimilor ai purtat în braţe şi te-ai umplut de lumina înţe- 
lepciunii, cu care străluceşte şi mintea noastră acoperită de întunericul păcatelor. 


Şi acum şi pururea şi în vecii vecilor. Amin. 


Preacurată Fecioară, ceea ce duci jertfa rugăciunilor noastre înaintea Celui Nevă- 
zut, dobândeşte pentru noi văzute daruri spre înmulţirea roadelor mântuirii. 


Cântarea a III-a 


Irmos: Tu eşti tăria celor ce aleargă la Tine, Doamne, Tu eşti lumina celor întune- 
caţi; şi pe Tine Te laudă duhul meu. 


Stih: Sfântă proorociță Ana, roagă-te lui Dumnezeu pentru noi. 

In posturi şi rugăciuni neîncetate petrecând toată vremea vieţii tale, te-ai învre- 
dnicit spre apusurile vieţii a vedea pe Cel vechi de zile ca Prunc, pe care roagă-L să 
ne înnoiască prin pocăință pe noi cei îmbătrâniți în păcat. 


Stih: Sfântă proorociţă Ana, roagă-te lui Dumnezeu pentru noi. 


Cele înalte ai grăit despre Prunc şi ai veselit inimile tuturor, acum cu cântarea rugă- 
ciunii potolind valurile patimilor noastre. 


Slavă Tatălui şi Fiului şi Sfântului Duh. 


Cu dragoste ai privit spre Comoara mântuirii tuturor, înaintea căreia stând, um- 
ple de gânduri dumnezeieşti vistieria cea săracă a inimii mele. 


Şi acum şi pururea şi în vecii vecilor. Amin. 


De frumuseţea fecioriei tale foarte s-au minunat Cetele îngereşti şi întru tine sălă- 
şluindu-Se Cuvântul, a plecat pe toţi a-ţi aduce laudă prisositoare. 


Apoi aceste stihiri: 

Sporiţi întru înţelepciune v-aţi arătat, veselind pe toţi cu proorociile cele minunate, 
de care străini fiind noi, vă rugăm numai să ne scoateţi la limanul pocăinţei. 


Maica Vieţii, fă să înceteze potopul patimilor mele, ca una ce ne-ai strălucit no- 
uă pe Soarele dreptăţii, risipind noaptea cea grea a păcatului. 


Sedealna, glas 2: 

Podobie: Ceea ce eşti rugătoare caldă şi zid nebiruit, izvor de milă şi lumu scă- 
pare, cu de-adinsul strigăm către tine, Născătoare de Dumnezeu, Stăpână: Vino de- 
grab şi ne izbăveşte pe noi din nevoi, ceea ce eşti singură grabnic folositoare. 

Ca unii ce v-aţi veselit de razele Soarelui dreptăţii încă de pe pământ, iar acum staţi 
ca nişte raze înaintea Tronului ceresc, aducând rugăciuni pentru cei din necazuri, 
faceţi pomenire şi de cei ce vă cinstesc pe voi cu credinţă. 


Cântarea a IV-a 


Irmos: Sfatul cel neurmat şi dumnezeiesc al întrupării Tale celei de sus, celei din 
Fecioară, proorocul Avacum socotindu-l a strigat: Slavă puterii Tale, Doamne! 


Stih: Sfinte şi drepte Simeoane, roagă-te lui Dumnezeu pentru noi. 

Chemării Duhului ai răspuns şi la templu ai văzut pe Cel Neapropiat îngerilor, în- 
suți făcându-te ca un heruvim ce poartă pe Cel de pe scaunul slavei, pe care roagă- 
L să fie milostiv nedreptăţilor noastre. 


Stih: Sfinte şi drepte Simeoane, roagă-te lui Dumnezeu pentru noi. 


Fund plin de darul proorociei ai vestit cele înfricoşătoare, iar acum apropierea de 
pământul pocăinţei arată-ne nouă, celor ce cerem vederea păcatelor noastre. 


Slavă Tatălui şi Fiului şi Sfântului Duh. 


Cel ce dă pruncilor viaţă vine în templu la bătrânul Simeon, pecetluind nevino- 
văția inimii lui, pe care ajută-ne să o dobândim şi noi, Cuvinte. 


Şi acum şi pururea şi în vecii vecilor. Amin. 

Mai înaltă decât cerurile Te-ai arătat, purtând pe Cel ce stăpâneşte înălțimile slavei, 
pe care roagă-L să ne ridice din adâncul căderii. 


Cântarea a V-a 


Irmos: Negura sufletului meu, Mântuitorule, risipeşte-o cu lumina poruncilor Tale 
şi mă luminează ca un singur Împărat al păcii. 


Stih: Sfântă proorociţă Ana, roagă-te lui Dumnezeu pentru noi. 


Pe Fecioara ai fericit şi mare dar ai luat de la Cel ce a venit să scoată pe Israel din 
robia morţii, căruia cere-l să ridice blestemul nerodirii noastre sufleteşti. 


Stih: Sfântă proorociţă Ana, roagă-te lui Dumnezeu pentru noi. 


Sabie a proorocit bătrânul că va trece prin inima Fecioarei, iar tu nelăsându-te bi- 
ruită de întristare, ai lăudat iconomia Celui bogat în bunătate. 


Slavă Tatălui şi Fiului şi Sfântului Duh. 


Necazul inimii mele îl cercetează şi stinge văpaia poftei, ca să mă fac iubitor de 
frumuseţile dumnezeieşti. 


Şi acum şi pururea şi în vecii vecilor. Amin. 


Roagă-L Preacurată, pe Cel vechi de zile să nu osândească inima mea cea învechită 
în păcat, ci să-i dăruiască baia pocăinţei. 


Cântarea a VI-a 

Irmos: Rugăciunea mea voi înălța către Domnul şi Lui voi spune mâhnirile mele; 
că sufletul meu s-a umplut de răutăţi şi viaţa mea s-a apropiat de iad. Dar ca Iona 
mă rog: Dumnezeule, din stricăciune scoate-mă. 


Stih: Sfinte şi drepte Simeoane, roagă-te lui Dumnezeu pentru noi. 


Cel vechi de zile vine să înnoiască firea cea stricată a lui Adam şi toată făptura 
saltă voind a-şi înnoi cugetul inimii numai cu dumnezeieştile cântări. 

Stih: Sfinte şi drepte Simeoane, roagă-te lui Dumnezeu pentru noi. 


Cel ce aştepta cu dor vederea mântuirii lui Israel se îndulceşte acum de vederea 
Celui Nevăzut şi se roagă pentru mântuirea sufletelor noastre. 


Slavă Tatălui şi Fiului şi Sfântului Duh. 


Pe Cel vechi de zile ai cuprins în braţele tale, drepte Simeoane şi legătura bleste- 
mului nostru s-a dezlegat, ca toţi să aducem Domnului cântare de slavă. 


Şi acum şi pururea şi în vecii vecilor. Amin. 


Inima mea cea greu încercată de furtuna patimilor o arată roditoare de gânduri 
dumnezeieşti, ca prin mireasma acestora să alung mirosul greu al păcatelor mele. 


Apoi aceste stihiri: 


Ca doi stâlpi ai proorociei aţi răsărit în Biserica lui Hristos, rugându-vă neîncetat 
pentru pacea lumii şi intrarea tuturor în templul bucuriei cereşti. 


Preacurată, care prin cuvânt, negrăit ai născut pe Cuvântul în zilele cele mai de 
apoi, roagă-te Lui, ca una ce ai îndrăznire de Maică. 


Condacul, glas 2: 

Podobie: Cu sângiurile tale... 

Cel ce cu naşterea Ta ai sfințit pântecele Fecioarei şi mâinile lui Simeon care Te-au 
întâmpinat acum le-ai binecuvântat, şi precum se cuvenea ne-ai mântuit pe noi, 
Hristoase Dumnezeule, împacă lumea ce se găseşte în războaie şi întăreşte Biserica 
pe care ai iubit-o, unule lubitorule de oameni. 

Prochimenul, glas 4: Cinstită este înaintea Domnului, moartea cuviosului Său. 


Stih: Fericit bărbatul cel ce se teme de Domnul... 


Evanghelia după Matei 

Zis-a Domnul ucenicilor Săi: 

27. Toate Mi-au fost date de către Tatăl Meu şi nimeni nu cunoaşte pe Fiul, de- 
cât numai Tatăl, nici pe Tatăl nu-L cunoaşte nimeni, decât numai Fiul şi cel 
căruia va voi Fiul să-i descopere. 

28. Veniţi la Mine toți cei osteniţi şi împovăraţi şi Eu vă voi odihni pe voi. 

29. Luaţi jugul Meu asupra voastră şi învăţaţi-vă de la Mine, că sunt blând şi 
smerit cu inima şi veţi găsi odihnă sufletelor voastre. 

30. Căci jugul Meu e bun şi povara Mea este uşoară. 


Slavă Tatălui şi Fiului şi Sfântului Duh 


Pentru rugăciunile drepţilor Tăi, Milostive, curăţeşte mulțimea greşelilor noa- 
stre. 


Şi acum şi pururea şi în vecii vecilor. Amin. 


Pentru rugăciunile Născătoarei de Dumnezeu, Milostive, curăţeşte mulţimea 
greşalelor noastre. 


Apoi stihira glas 6 (forma glasului 2): 


Podobie: “Toată nădejdea mea spre tine o pun, Maica lui Dumnezeu, păzeşte-mă 
sub acoperământul tău.” 


Stih: Miluieşte-ne, Dumnezeule, după mare mila Ta şi după mulţimea îndură- 
rilor Tale curăţeşte fărădelegile noastre. 


Veniţi să întâmpinăm cu flori de cântări pe Slăvitul Simeon, cel tânăr cu sufletul, 
care a binecuvântat pe Hristos şi pe Ana, cea de Dumnezeu insuflată, ca să ne 
învrednicim a culege florile darurilor cereşti. 


[Diaconul (iar în lipsa lui, preotul ) rosteşte rugăciunea: Mântuieşte, Dumnezeule, 
poporul Tău şi binecuvântează moştenirea Ta, cercetează lumea Ta cu milă şi cu 
îndurări, înalţă fruntea creştinilor ortodocşi şi trimite peste noi milele Tale cele 
bogate; pentru rugăciunile prea curatei Stăpânei noastre Născătoarei de Dumne- 
zeu şi pururea Fecioarei Maria; cu puterea cinstitei şi de viaţă făcătoarei Cruci, 
cu ocrotirile cinstitelor, cereştilor netrupeşti Puteri; pentru rugăciunile cinstitului, 
măritului prooroc, Înaintemergătorului şi Botezătorului loan; ale Sfinţilor, mări- 
ților şi întru tot lăudaţilor apostoli; ale tuturor sfinților sfinţiţilor ierarhi, ale sfin- 

ților, măriţilor şi bunilor biruitori mucenici; ale prea cuvioşilor şi de Dumnezeu 
purtătorilor părinţilor noştri, ale Sfinţilor (N), a căror pomenire o săvârşim, ale 
Sfântului ierarh Spiridon, ale Sfinţilor şi drepţilor dumnezeieşti părinţi Ioachim şi 
Ana şi pentru ale tuturor Sfinţilor, rugămu-ne, Mult-milostive Doamne, auzi-ne pe 
noi păcătoşii, care ne rugăm Ţie, şi ne miluieşte pe noi.] 

[Strana: Doamne, miluieşte (de 12 ori).] 

Cântarea a VII-a 

Irmos: Chipului celui de aur neînchinându-se tinerii lui Avraam, s-au lămurit ca 
aurul în topitoare; că în cuptorul cel de foc, ca într-o cămară luminată, dănțuiau, 
cântând: Binecuvântat eşti, Dumnezeul părinților noştri! 


Stih: Sfântă proorociță Ana, roagă-te lui Dumnezeu pentru noi. 


Cu darul proorociei strălucind şi cu multă dragoste îmbrățişând pe Cel Preasfânt, ai 
moştenit bunătăţile cele veşnice. 


Stih: Sfântă proorociță Ana, roagă-te lui Dumnezeu pentru noi. 


Sub acoperământul rugăciunii tale mă primeşte, ceea ce în chip minunat ai slujit 
Domnului, voind a lua însutită plată a mântuirii. 


Slavă Tatălui şi Fiului şi Sfântului Duh. 


Somnul cel greu al păcatelor ce m-au cuprins îl risipeşte, şi dă-mi mie cu îndrăz- 
neală a slăvi pe Fiul Tatălui. 


Şi acum şi pururea şi în vecii vecilor. Amin. 


Cununa tuturor laudelor porți şi din nevrednicele noastre inimi primeşte făcliile 
dreptei mârturisiri a Adevărului. 


Cântarea a VIII-a 
Irmos: In văpaie de foc stau Ţie înainte heruvimii şi serafimii, Doamne, şi toată 


zidirea cântare frumoasă cântă Ție: Lăudaţi-L, binecuvântaţi-L şi-L prea înălțați 
întru toţi vecii! 

Stih: Sfinte şi drepte Simeoane, roagă-te lui Dumnezeu pentru noi. 


Cum te-ai făcut asemenea serafimilor şi te-ai atins de Focul cel nemistuit, nesufe- 
rind vătămare? Focul păcatelor noastre îl stinge în apele rugăciunilor tale. 


Stih: Sfinte şi drepte Simeoane, roagă-te lui Dumnezeu pentru noi. 


Trupul meu cel istovit de multe dureri îl cercetează cu a ta milostivire sfinte, ca 
unul ce ai fost cercetat de Însuşi Adâncul milostivirii. 


Slavă Tatălui şi Fiului şi Sfântului Duh. 


Rănile inimii mele le vindecă cu picăturile rugăciunilor tale şi înnoieşte sufletul 
meu prin legătura pocăinţei, ca să slăvesc pe Hristos în veci. 


Şi acum şi pururea şi în vecii vecilor. Amin. 


Deschide-mi uşa milostivirii tale, Ceea ce deschizi tuturor uşa îndurărilor dumne- 
zeieşti, ca să nu rămân eu în afara cămării pocăinţei. 


Cântarea a IX-a 

Irmos: Eva adică, prin păcatul neascultării, blestem înăuntru a adus, iar tu Fecioa- 
ră de Dumnezeu Născătoare, prin odrasla purtării în pântece, lumii binecuvântare 
ai înflorit; pentru aceasta toţi te slăvim. 

Stih: Sfântă proorociță Ana, roagă-te lui Dumnezeu pentru noi. 

Pe Cel ce S-a arătat cu trup pe pământ, ca să ridice iar pe Adam cel căzut prin pă- 
cat la înălțimea cugetării cereşti, roagă-L fericită Ana, ca să risipească norul greşe- 
llor noastre. 

Stih: Sfântă proorociță Ana, roagă-te lui Dumnezeu pentru noi. 

Cu cheia rugăciunilor tale deschide-mi poarta Vieţii şi mă arată pe mine neosândit 
la dreapta judecată a lui Hristos, ca una ce ai îndrăzneală către Dânsul, cunoscân- 


du-L şi ca pe un Prunc smerit. 


Slavă Tatălui şi Fiului şi Sfântului Duh. 

Neîncetată slavă să aducem Celui ce stăpâneşte tronul inimilor şi are putere a ridica 
pe toţi din întunericul neştiinţei pentru luminatele rugăciuni ale Sfintei proorociţe 
Ana. 


Şi acum şi pururea şi în vecii vecilor. Amin. 


În pântecele tău a răsărit Spicul mântuirii, Cel ce hrăneşte pe toţi cu bunătatea Sa şi 
lucrează pământul inimilor cu înţelepciune spre a rodi spicele virtuţilor. 


Apoi: Cuvine-se cu adevărat să te fericim pe tine Născătoare de Dumnezeu, cea 
pururea fericită şi prea nevinovată şi Maica Dumnezeului nostru. Ceea ce eşti 
mai cinstită decât Heruvimii şi mai Slăvită fără de asemănare decât Serafimii, 
care fără stricăciune pe Dumnezeu Cuvântul ai născut, pe tine, cea cu adevărat 
Născătoare de Dumnezeu, te mărim. 


Apoi aceste stihiri, glas 8:, podobie:" Ceea ce eşti mai cinstită...". 


Bucură-te, Sfinte Simeoane, cel ce ai văzut pe Lumina vieţii, care ţi-a luminat 
vederea proorocească, bucură-te, că pe Focul Cel nemistuit ai purtat în braţele tale 
şi nu te-ai mistuit, căci erai cu totul ca un serafim aprins de focul dragostei dumne- 
zeleşti. 


Bucură-te, Sfântă proorociță Ana, oglinda vederilor înalte, curăţeşte oglinda sufle- 
tului meu cu roua rugăciunilor tale către Cuvântul, ca să văd strălucind pe Soarele 
slavei povăţuindu-mă în pământul mântuirii. 


Astăzi să cinstim cum se cuvine pe marele Simeon, cel ce a văzut plinirea făgă- 
duinţei Mântuitorului, cel încins cu legătura nevinovăţiei măcar că era vechi de ani, 
care a purtat în braţele sale pe Cel Nevinovat care a luat asupra Sa păcatul lumii. 


Sfânta proorociţă Ana s-a veselit cu duhul, văzând pe Cel ce este Duh purtând trup 
omenesc pentru milostivirea milei; cu aceasta să ne închinăm şi noi în duh şi ade- 
văr Stăpânului duhurilor. 


Cu dreptul Simeon şi cu Ana cea de Dumnezeu înţelepțită să aducem daruri de 
cântări Celui slăvit neîncetat de serafimi, veselindu-ne cu fărâmiturile înțelegerilor 
dumnezeieşti care cad de la masa sfinţilor. 


Ar Dr Dr dr dr de Dr dr d Dr Dr dr dr de de dr dr A de dr dr A A 


XP PP PP 0 E IE IP IP 3 E E IE II IE E XX 


Ar fe Ar Dr De dr De Dr De dr de Dr De dr dr de de dr dr e De de dr A d 


XP PP 2 0 E E IE IP IP 3 3 E IE II E E XX 


Veniţi să ne întindem gândurile cu smerenie şi ca şi cu nişte mâini să îmbrăţişăm 
pe Cel Neapropiat, pe Hristos, Cel ce acum şi cu trupul a voit a Se arăta în templul 
în care dintotdeauna locuia împreună cu Tatăl şi cu Duhul Sfânt. 


O, Stăpânul tuturor, cum din pântece fecioresc ai ieşit, Cel ce ai zidit palatele ce- 
reşti şi cum pe braţele mele Te porţi, când Îţi slujesc mii de mii de heruvimi. Laud 
prea luminată smerenia ta, zice dreptul Simeon, căci ai venit să Te arăţi lumii celei 
întunecate, Cel ce eşti Lumină neapropiată. 


Cetele puterilor netrupeşti, cu Botezătorul, cu apostolii lui Hristos şi cu Născă- 
toarea de Dumnezeu Maria, faceţi rugăciune ca să ne mântuim. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Și după ecfonis cântăm Troparul, glas 4: 

Podobie: Degrab ne întâmpină pe noi mai înainte până ce nu ne robim, când vrăj- 
maşii Te hulesc pe Tine şi ne îngrozesc pe noi, Hristoase Dumnezeul nostru. Pierde 
cu Crucea Ta pe cei ce se luptă cu noi, ca să cunoască cât poate credinţa drept- 
măritorilor creştini, pentru rugăciunile Născătoarei de Dumnezeu, Unule, lubito- 
rule de oameni. 


Nu intră ca un Împărat prea slăvit în templu, Cel ce acolo locuieşte, ci sub chipul 
smerit de Prunc, ca să ne dea nouă pildă a intra în Biserica Domnului smeriți ca 
nişte prunci, voind a slăvi cu îngerii pe Cel Nevăzut. Împreună cu dreptul Simeon 
şi cu Sfânta Ana să-L lăudăm acum după cuviinţă. 


Ne închinăm la icoana sfinţilor cântând: Cel ce a văzut pe Mântuitorul Hristos ca 
Lumină neapropiată împreună cu Sfânta Ana, cea râvnitoare de cele cereşti, astăzi 
se laudă, ca unii ce cu bun cuvânt au întâmpinat pe Cel ce picură cuvânt de înţe- 
lepciune în inimile celor ce Îl iubesc pe El. 


Stăpână, primeşte rugăciunile robilor tăi şi ne izbăveşte pe noi de toată nevoia şi 
necazul. 


Toată nădejdea mea spre tine o pun, Maica lui Dumnezeu, păzeşte-mă sub aco- 
perământul tău. 

Proloage - pomenirea Sfântului şi dreptului Simeon, primitorul de Dumnezeu 
şi a Anei proorociţa 


Luna februarie în 3 zile: pomenirea Sfântului şi dreptului Simeon, primitorul de 
Dumnezeu şi a Anei proorociţa. 


Dreptul Simeon era din Ierusalim, ca şi Sfânta Ana proorociţa, şi, împreună cu 
alții, aşteptau venirea lui Mesia, trăind în jurul templului şi sub îndrumarea Duhu- 
lui Sfânt. Că, fiind drept şi credincios, sufletul lui ajunsese sălaş al Duhului Sfânt. 
Izvor de lumină pentru mintea lui, Duhul Sfânt era şi un izvor de bune îndemnuri 
pentru faptele lui. 


Deci, prin Duhul Sfânt i se descoperi că nu va vedea moartea, până că nu va vedea, 
pe Mesia. Tot prin Duhul Sfânt a fost îndemnat să iasă în întâmpinare şi să ia în 
braţe pe Domnul, atunci când pruncul lisus a fost adus la templu. Prin Duhul Sfânt 
i s-a descoperit şi toată vestea cea bună, pe care a rostit-o în cântarea lui, la templu. 
Cântarea lui: "Acum slobozeşte pe robul Tău Stăpâne", arată că marea lui aşteptare 
s-a împlinit şi că poate muri în pace. 


La vederea Pruncului dumnezeiesc, pe care L-a ţinut în braţele sale, el nu s-a mai 
gândit decât la acest Mântuitor, pe care Îl vedea strălucind ca Marea Lumină, care 
va smulge popoarele lumii din bezna marelui întuneric. În lume, lisus avea să nas- 
că împotriviri; pentru unii, pricină de ridicare şi, prin EI, se vor da pe faţă gândurile 

ascunse ale multor inimi. În viaţa Lui, va fi însă şi o împotrivire, care, pentru 
Maica Domnului, va fi o durere, ce-i va străpunge sufletul ca o sabie. 


Asemenea, şi Sfânta Ana proorociţa, prin postul şi rugăciunea ei de zi şi de noapte, 
cu statornicia ei în viaţă curată, vreme de atâţia ani, s-a învrednicit şi ea, de la Du- 
hul Sfânt, a vedea pe Mesia în pruncul lisus şi a proorocit şi ea cu laude şi mul- 
ţumiri pentru EI, zicând către cei ce erau atunci în templu: "Acest prunc este Dom- 
nul, Cel ce a întărit cerul şi pământul. Acesta este Mesia Hristos, de care au proo- 
rocit toţi proorocii”. 


Și aşa, făcându-se astăzi pomenirea acestora, care au vorbit prin Duhul Sfânt, în- 
semnăm şi propovăduim înfricoşătoarea pogorâre şi iubirea de oameni, pe care a 
săvârşit-o cu noi Dumnezeu. 

